Tu… ești Lady Whistledown.
- Colin… - Nu tăgădui!
Te-am auzit vorbind cu tipograful.
Am fugit după tine fiindcă mi-am făcut griji,
m-am temut că vizitiul te-a răpit și te-a adus aici.
Când, de fapt,
știai exact ce faci, fiindcă aveai de tipărit în seara asta.
- Azi nu am publicat. - Dar în rest?
Nu tu ai fost Lady Whistledown în tot acest timp?
Toate minciunile… pe care mi le-ai spus.
Tot ce ai scris despre mine și familia mea.
- Te rog… - Bănuiam eu ceva!
M-am învinovățit ca un netot de parcă…
nu meritam dragostea ta.
Dar tu ești cea vinovată.
Nu te voi ierta niciodată.
Luați Cronica! Cronica lui Whistledown!
Whistledown!
Drag cititor,
dacă ai crezut că dezvăluirea identității mele mă va reduce la tăcere,
mai gândește-te!
Vai de mine!
Nu mă tem de nicio ocară, căci acum știi că îți scriu
din una dintre cele mai respectabile case din Mayfair.
Firește, nicio casă nu e desăvârșită,
deși unii așa pretind.
De pildă, casa Bridgerton are o reputație eclatantă.
Această autoare se întreabă însă ce se petrece în spatele ușilor închise.
Putem să o citim?
Nu.
Se știe că Lady Violet Bridgerton
prețuiește nespus căsătoriile din dragoste.
Dar scuză oare iubirea
logodnele cam pripite ale mai multor dintre copiii săi?
Poate că familia lor confundă iubirea cu poftele trupești.
Mai e și faptul că în familia Bridgerton sunt o puzderie de copii.
Te-ai întrebat vreodată de ce sunt atâția?
Această autoare s-a întrebat negreșit.
Poate fiindcă unii dintre ei sunt rodul unor legături îndoielnice.
Ce minciuni!
A sosit Cronica.
O avem deja, dnă Wilson.
Nu, altă Cronică.
Gregory, dă-o încoace!
Prea bine.
CRONICA DE SOCIETATE
Slavă Domnului!
Drag cititor…
se pare că cineva și-a însușit identitatea mea
și nu mai pot sta cu mâinile în sân.
Această autoare nu e interesată să judece
ce face omul din disperare.
Dar oricât de bârfitoare aș fi, spun mereu adevărul
și minciuna îmi e nesuferită.
Această autoare nu e Cressida Cowper.
Dacă ar fi fost, ar fi scris negreșit
că Lord Blackburn nu și-a plătit datoria uriașă
către Lord Samson zilele astea.
Sau faptul că dna Newham
și-a concediat ieri în pripă slujnica
din nevinovata pricină că a cerut o zi liberă.
Și nici nu mai pomenesc
de micile cruzimi îndurate zilnic de soția dlui Davidson.
Doar că tocmai am pomenit.
Scriu toate acestea ca să vă amintesc că această autoare,
adevărata Lady Whistledown, e mereu cu ochii în patru,
ceea ce și dra Cowper ar trebui să încerce.
Vei sta aici până va veni mătușa Joanna să te ia.
Până atunci, să nu părăsești odaia asta!
A voastră devotată, Lady Whistledown.
E bine că parada de minciuni a drei Cowper s-a încheiat,
ca toată lumea să se poată concentra pe nunta noastră.
Vreau ca ochii înaltei societăți să fie ațintiți asupra ta.
Câți ochi crezi că are înalta societate, mai precis?
De două ori numărul celor care o compun.
De când s-a logodit Penelope, Prudence nu mi-a mai zis
că sunt netoată, neghioabă sau o gâsculiță amețită.
Încep să cred că sunt deșteaptă.
Chiar ești, iubito.
Vreau să spun că nu e în apele ei.
Așa e.
De câte ori încerc s-o iau de mână,
nu și-o mai retrage cu aceeași vigoare.
Cel mai sofisticat mic-dejun de nuntă văzut în Mayfair.
Va fi triumful nostru, Penelope.
- Nu te bucuri? - Iertare, mamă!
Iar ești o cititoare avidă a Cronicii?
E un număr foarte bun.
Să mi-l dai și mie! Mai uit de ale mele.
- Bună ziua! - Bună ziua, Penelope!
Mă duc s-o citesc…
acolo.
Pen, ai reușit. Cressida e întru totul compromisă.
E ciudat că o spun, dar mă bucur că ai publicat iar.
A aflat.
Colin. M-a urmărit aseară.
Cum a reacționat?
E furios.
Ne vom căsători săptămâna asta, dar cred că nu-mi va mai vorbi în veci.
Eloise, nu știu ce să fac.
Nu te pot ajuta cu asta, Pen.
Mulțumesc pentru ce ai făcut pentru mine,
dar deja mă simt la mijloc între tine și Colin.
- Poate că mereu am fost. - Nu.
- Pe el l-ai cunoscut primul. - A fost o mică pasiune
care a devenit prietenie, dar…
ai fost singura mea prietenă de suflet.
Sezonul ăsta a fost un chin fără tine.
Ar fi cumplit să vă pierd de tot. Pe oricare dintre voi.
Am înțeles.
Iartă-mă! Eu i-am greșit lui Colin.
Îți doresc succes.
Ai mare noroc că Lady Whistledown a decis să publice tocmai acum.
Mulțumesc. Ce obrăznicătură e fătuca asta Cowper!
Criza a fost preîntâmpinată, așa e.
Acum trebuie preîntâmpinată următoarea.
Crezi că aș putea obține o audiență la regină săptămâna asta?
Mă tem că e indispusă.
Nu-ți pot recomanda să-i vorbești acum despre Francesca și Lord Kilmartin.
E nemulțumită că Whistledown i-a scăpat din nou printre degete.
Poate Francesca avea dreptate. Trebuia s-o abordez la bal, când am avut prilejul.
N-ai greșit cu nimic.
Ne străduim mereu din răsputeri,
dar greutatea lumii nu poate fi mereu pe umerii noștri.
Vorbele tale mă surprind.
Iartă-mă!
Poate o conving pe Majestatea Sa să…
Nu e nevoie.
Știi, ai în comun cu fratele tău
pornirea foarte generoasă de a-i ajuta mereu pe alții.
Dar afecțiunea mea pentru tine nu depinde de ajutorul tău.
Îți sunt alături, Agatha. Mereu.
Chiar și când nu voi mai avea copii de căsătorit.
Mulțumesc, Violet.
Apreciez din suflet.
De cât timp știai?
Te-am văzut cum te-ai retras aseară cu Penelope într-o odaie
cu puțin înainte să o găsesc.
- Am îndemnat-o să-ți spună. - Trebuia să-mi spui.
Iar tu, că o iubeai pe prietena mea
înainte de logodna ta pripită!
N-am știut până anul trecut.
Și am fost prea îndurerată ca să-ți mărturisesc.
Am încercat s-o fac să-ți spună.
Apoi m-am gândit…
De ce să-ți frâng inima și ție?
Cronica n-a mai fost nedreaptă.
Negreșit, a fost acidă,
dar nu a mai distrus reputația nimănui care nu merita acest lucru.
Uiți ce a scris la început despre mine?
Așa e, n-a fost prea blândă.
Ai iertat-o deja?
Asta vreau.
Tu crezi că ai putea?
Cred că ar trebui să te consideri
neobișnuit de norocoasă că n-ai fost niciodată îndrăgostită.
Am ajuns.
Vrei să ținem aici mic-dejunul nupțial?
Crezi că e prea mică?
Câte persoane invităm?
Hai să-ți povestesc cum o să arate!
Să-ți spun care e partea mea preferată…
Colin, nu poți…
nici să mă privești?
Mama era curioasă de ce nu ne-am mai văzut în ultima vreme
și n-am vrut să stârnesc bănuieli.
Vrei să contramandezi nunta?
Sunt un om de onoare.
Și am avut… relații intime.
Poate și asta a făcut parte din capcana ta.
Colin, n-a fost nicio capcană. Te iubesc.
Cum va fi mariajul nostru?
Depinde.
Cronica n-a apărut azi-dimineață.
Te vei opri din publicat?
Păi…
nu știu.
Hai să isprăvim nunta și apoi hotărâm cum va fi mariajul nostru.
Și aici vom avea un cvartet sau poate chiar un cvintet.
Mă duc să văd dacă tinerii nu-s însetați după acest tur destul de lung.
Mă bucur să-l văd aici pe dl Bridgerton.
Da.
N-ar trebui ca logodnicii să vrea să fie cât mai mult timp împreună?
Vă asigur, Lady Bridgerton, nu știu pricina.
Nici eu.
Domnule!
Ați avut o vizitatoare. A lăsat un bilet.
Mulțumesc.
„Te rog, lasă-mă să-ți explic! Tilley.”
Voisem…
să-ți spun despre situația mea cu Paul.
Dar ne-ai prins, ca să zic așa.
Și care e situația, mai precis?
Eu și dl Suarez avem o relație similară cu cea pe care o am cu tine.
Prietenoasă, fără obligații,
uneori intimă.
Iar lui îi place să aibă relații intime și cu bărbați.
A avut impresia că între voi doi a fost…
o scânteie.
Am cunoscut bărbați ca dl Suarez,
dar nu m-am simțit niciodată ispitit… până acum.
Te ispitesc oare toate femeile?
Nu.
Lumea noastră, din câte știm,
se întinde pe mii de kilometri, cuprinde milioane de oameni,
dar suntem învățați să credem
că nu merită să discutăm decât cu cei o mie de locuitori
din jurul Pieței Grosvenor.
Ne îmbrăcăm frumos și ne plimbăm.
Lăsăm cărți de vizită și ne căsătorim.
Jucăm după toate regulile.
Și rareori ne întrebăm ce rost au toate acestea.
Multe lucruri în societate sunt nefirești.
Dar un sentiment între doi oameni,
indiferent de sexul lor… e cel mai firesc lucru din lume.
Dacă n-ai simțit nimic față de dl Suarez,
atunci putem continua doar noi doi.
Dar ar trebui să știi…
că personalul meu e foarte discret.
Da.
Doamnă!
Lord Anderson a venit în vizită.
Prea bine.
Lady Bridgerton, mă bucur să vă văd.
Asemenea, Lord Anderson.
A trecut ceva timp.
Prea mult timp.
Doriți o prăjitură? Niște ceai?
Cu mare plăcere.
- Ce mai faceți? - Sunt…
Ei bine… Francesca mă ține la distanță în clipa de față.
V-am spus că s-a logodit în secret cu Lord Kilmartin?
Nu știam.
- Felicitări! - Mulțumesc.
Dar așteptăm binecuvântarea reginei.
E o așteptare care poate fi cam lungă, din păcate.
Aristotel spunea
că răbdarea e amară, dar fructul ei e dulce.
Lady Bridgerton,
când situația drei Francesca și Lordului Kilmartin se va limpezi,
credeți că noi doi am putea
să ne cunoaștem mai bine?
Nu îmi displace această idee.
Dar nu voi ști dacă sunt pregătită până când lucrurile nu vor fi în ordine.
Mai ales că nu sunt singura care are lucruri de pus în ordine.
Mătușa Joanna ne-a răspuns la scrisoare.
A plecat azi ca să vină să te ia.
Va sosi într-o săptămână sau două.
Te rog, mamă!
Scapă-mă de pacostea asta!
Nu te pot ajuta.
Tatăl tău a amenințat că mă trimite și pe mine la țară, dacă intervin.
Dacă și pe mine mă izgonește, nu mai poți spera să revii în societate.
Dar am făcut asta împreună.
Ți-am tot spus s-o eviți pe fata Bridgerton.
Dacă m-ai fi ascultat, nu s-ar fi ajuns aici.
De ce a trebuit să scriem lucruri așa de urâte despre familia ei?
Nu puteam alege altă familie?
Familia Bridgerton apare așa de des în Cronică,
încât ar fi fost curios să nu-i pomenim.
Și, negreșit, n-a stricat că i-am pus puțin la punct.
De ce te preocupă asta acum?
Poate am greșit că am trădat-o pe Eloise.
Mi-a fost singura prietenă adevărată.
Atunci, de ce nu e aici ca să te aline?
Nu te-am învățat încă din copilărie
că în lumea asta fiecare se luptă doar pentru sine?
Mai ales femeile.
Ba da. Așa m-ai învățat.
Ar fi bine să nu uiți.
Știu că tradiția e să bei,
dar, dacă mirele se îmbată prea tare,
riscă să o pățească.
Atunci ține pasul cu mine, ca s-o pățești tu!
Nu cred că putem ține pasul cu tine în seara asta.
- Nu te credeam mare băutor. - Nici nu sunt.
În apărarea mea, mama voastră nu mă place.
- Mama nu te displace. - Lasă-mă pe mine!
Lord Kilmartin, mama noastră te adoră.
Dar are și o obsesie pentru marile povești de dragoste.
Și ce să facă? Dați-i omului sfaturi practice!
Te-ai putea gândi să faci ceva nechibzuit.
Ceva îndrăzneț. Declară-ți iubirea!
Aruncă la noapte cu pietre în fereastra Francescăi!
Nu.
Te străduiești prea mult să fii respectuos.
Îndrăzneț?
Dacă e să fiu îndrăzneț, am nevoie de timp să chibzuiesc.
Cred că mă voi duce și eu acasă.
E ciudat să beau în alt club.
Nu…
Zilele astea, am avut calendarul social prea plin. Sunt foarte ostenit.
Ne vedem dis-de-dimineață!
Haide!
Poate și noi ar trebui să plecăm.
Du-te! Mi-ar prinde bine o clipă singur.
E totul e în regulă?
Dar cu tine?
Speram să vii pe aici în noaptea dinaintea nunții.
Genevieve, a aflat Colin.
Vai de mine!
Nu știe că ești implicată.
Asta e bine.
Dar cum te simți?
Ușurată… într-un fel.
A fost dureros să țin acest secret.
Dar mă urăște că l-am mințit.
Și are tot dreptul.
Sunt pe cale să mă mărit cu bărbatul iubit și…
nu știu dacă sunt demnă de el.
Ai făcut niște alegeri nechibzuite.
Erai o fată care nu-și cunoștea puterea.
- Și asta e o justificare? - Nu.
Nu ne putem întoarce în trecut.
Tot ce poți face e să nu te dezici de alegerile tale
și să privești înainte.
Vei continua să publici?
M-am abținut săptămâna asta de dragul lui Colin.
Dar am încercat să renunț
înainte să afle și…
am simțit că pierd o parte din mine.
Nu există iubire adevărată
fără să te accepți cu adevărat mai întâi.
Un ajun de nuntă fericit!
Ce cauți aici?
- Am fost la… - De fapt, nu răspunde!
E clar că te-am găsit în mijlocul unor… afaceri secrete.
Nu vreau să știu.
Și tu ce afaceri secrete pui la cale
singur în noaptea dinaintea nunții?
Ce drept ai să mă întrebi asta?
După tot ce mi-ai tăinuit, tot ce ai scris de-a lungul anilor,
tot răul pe care l-ai făcut.
Ai dreptate.
Știu cât de mult rău am făcut și regret nespus.
Ce-a fost în capul tău când ai scris despre Eloise?
Voiam s-o protejez.
- Știu că am greșit. - Și când ai scris despre dra Thompson?
- Ai demascat-o și ai distrus-o. - Credeam că te protejez.
- Atunci, trebuia să-mi spui în față. - Știu.
Sau nu mă respecți suficient?
E limpede că nu, după ce ai scris anul ăsta
că abia mă cunosc pe mine însumi.
De ce ai scris asta?
Mă gândeam
că-l vreau înapoi pe vechiul Colin.
Nu pe bărbatul stoic care deveniseși,
aparent lipsit de atașamente și nevoi.
Tu ești altfel.
Ești omul bun, blând și sensibil, uneori repezit, pe care îl iubesc.
Trebuia să-ți spun chiar eu. Ar fi trebuit să fac multe lucruri.
Acum le pot face, căci m-ai ajutat să am în sfârșit încredere în mine.
Deci, nu mai ai nevoie de Whistledown.
N-am nevoie să mă mai ascund după ea,
dar nu pot să-i tăgăduiesc rostul.
Știi ce e cel mai umilitor?
Te-am lăsat să-mi lauzi atât de mult jurnalul de parcă aș fi un mare scriitor,
pe când, în tot acest timp, tu erai o scriitoare renumită în Mayfair.
Colin, laudele au fost îndreptățite.
Te pui în pericol venind aici în seara asta și ducând o viață dublă.
- Am fost precaută. - Ba nesăbuită!
- Mă pot descurca. - Atunci, la ce-ți sunt bun?
Colin, te iubesc!
Te iubesc.
Nu te mișca!
Ne vedem mâine.
- Știu. Așa am spus. - Da.
Nu uit niciodată asta. Nici o partidă bună. Crezi?
Aici erai! Ne gândeam să mergem la culcare.
E foarte târziu, Colin.
Kate!
Unde ai fost?
Sunt oare invizibil?
Ce căutați aici? Credeam că vă voi vedea abia mâine.
Mama ta ne-a chemat mai devreme.
Ca să-ți dăm niște sfaturi.
Nimic nu-i scapă.
Ce se întâmplă cu tine și Pen?
Totul e bine.
Mirosul de fructe fermentate din răsuflarea ta sugerează altceva.
Am sărbătorit.
Sărbătorești cu două pahare, nu cu o sticlă întreagă.
Nu vreau să-mi vărs oful în fața voastră. Aveți o căsnicie perfectă.
Crezi că e perfectă?
Nu este?
Suntem mai mult decât fericiți, dar a durat ceva să ajungem aici.
Cel puțin să ajungem la altar.
Tu și Penelope sunteți apropiați de ani buni.
Da, dar… nu mai sunt sigur că o cunosc cu adevărat.
Ce s-a întâmplat?
Nu e treaba noastră.
Toți avem secrete sau am făcut una sau două greșeli în viață.
Negreșit există un motiv
pentru care o îndrăgești de atâta timp.
Ce ai aflat despre ea e suficient cât să te facă să uiți asta?
Atunci, nu poți lăsa ca o greșeală să vă definească toată relația.
Căsnicia necesită multă muncă.
Dar merită.
- Căsnicia noastră nu e o muncă grea. - Mă obosești.
De fapt, ora e prea înaintată.
Ne vedem mâine la biserică.
Noapte bună!
Am băut o sticlă întreagă înainte de cea de-a doua nuntă.
Și doar de bucurie.
Trei ouă crude dimineață.
Nu e vina lacheului tău.
Am intrat pe furiș.
În noaptea în care ai fugit…
în care aproape ai reușit,
nu știam de ce fugi.
Aveam zece ani.
Știam despre lumea din afara casei doar că e periculoasă pentru o tânără.
Și m-am gândit că, dacă aș putea să te fac să mai stai puțin,
poate aș avea mai mult timp să-ți dovedesc ce pot.
Să-i dovedești tatei.
Nu, ție.
Te-am auzit spunând vorbe aspre despre cum erai cândva.
Dar erai hotărâtă chiar și atunci.
Însuși visul de a fugi de acasă…
Ai avut mereu ceva deosebit, un curaj la care nici n-aș fi visat.
Mi-am dorit de atâtea ori să-l fi înfruntat pe tata.
Spre binele tău. Și al meu.
Nu doar pe tine
te-a făcut să simți că nu i-ai îndeplinit așteptările.
De ce nu mi-ai spus
nimic din toate astea până acum?
Pentru că nu simțeam doar admirație pentru tine,
ci și teamă.
Ființa de temut pe care am creat-o.
Poate că, subconștient, l-am imitat pe tata.
Nu îi semeni deloc.
Cu excepția bastonului.
- Deși al tău e mult mai elegant. - Nu râde de bastonul meu!
Ai moștenit articulațiile sănătoase.
Am fost aspră cu tine.
În sfârșit, viața mea era plină de bucurie.
Și m-am temut că mi-ai răpi bucuria.
Orice bucurie mi-aș dori,
sper din tot sufletul să o împărtășesc cu tine.
Trebuie să vorbesc cu lacheul să fie mai atent la vizitatori.
Vino! Avem de mers la o nuntă.
Ești gata pentru rochie?
Da, Varley.
Vei fi cea mai frumoasă mireasă.
Prin ce pățanie ai trecut?
Majestatea Ta, mi-am sucit glezna alergând după un curier.
Înțeleg. Și ce ai descoperit?
Mi-a spus…
că nu știe cine e Whistledown,
dar majoritatea clienților lui locuiesc în Mayfair.
Așadar, crede că și Lady Whistledown locuiește acolo.
Mulțumesc.
Vom face cercetări.
Majestate…
M-am gândit foarte mult
la chestiunea identității scriitoarei
și am tras concluzia
că poate Lady Whistledown
nu e de fapt femeie.
Vedeți, Majestate,
Lady Whistledown e un pseudonim,
ceea ce mă face să cred că ar putea fi bărbat.
Mulțumesc.
E Lady Barragan, la al cărei prânz nu am apucat să ajungem.
Și acum va vrea și mai abitir să participăm la următorul.
Ador nunțile.
A noastră a fost perfectă.
Începem.
Ești pregătită?
Iubiți credincioși,
ne-am strâns aici în fața Domnului și a acestei adunări
pentru a uni pe acest bărbat
și pe această femeie în taina sfântă a cununiei.
Vrei să o iei de soție pe această femeie
și să fiți uniți de acum înainte în taina sfântă a cununiei?
Promiți să-i fii credincios în orice împrejurare
și în toate zilele vieții tale?
Eu, Colin Bridgerton,
te iau pe tine, Penelope Featherington,
să fii soția mea
și promit să te iubesc și să te respect.
Eu, Penelope Featherington,
te iau pe tine, Colin Bridgerton,
să-mi fii soț
și promit să te iubesc și să te respect.
Cu acest inel te iau de soție.
Cu trupul meu te cinstesc.
Prin împreunarea mâinilor, sunteți de acum soț și soție
în numele Tatălui și al Fiului și al Sfântului Duh.
Amin.
Mamă, ai fost grozavă!
- Îți place? - Totul e cu adevărat…
magnific.
Felicitări, Penelope!
Chiar ești
o mireasă nespus de frumoasă.
Acum spune-mi ce crezi cu adevărat!
Chiar asta cred.
Mulțumesc.
A fost cea mai frumoasă nuntă.
- Mulțumesc, Hyacinth. - Iar Pen arată superb.
De ce pari distras?
- E… - Un mic-dejun nupțial grozav.
Am sosit cu Marcus, dar ne-am despărțit repede
din pricina numărului de oaspeți.
Ești mai binedispusă?
Da.
Împăcările aduc ușurare.
Încearcă și tu!
Asta mi-am și propus.
Te simți bine?
Te-am văzut plângând la slujbă.
Din cauză că încă o prietenă s-a măritat.
Sau o fi fost praful.
Care dintre noi, copiii, îți e cel mai drag?
Gregory, negreșit.
E de înțeles.
Dar știu că e destul loc în inima ta pentru noi, ceilalți.
Iubirea e nemărginită, Eloise.
Prietenia ta cu Penelope e un mare noroc.
Ca și cea cu Colin.
E mult praf și aici.
Scuză-mă! Mă duc să caut șampanie.
- Ceaiul dv., dră. - Am nevoie de ajutorul tău.
Ne-ar plăcea mult să vă vedem.
Ne vom strădui să ajungem.
- Firește. Distracție plăcută! - Minunat.
Mulțumesc.
Dl și dna Mondrich?
Da.
- Când ți-a mai scris Edwina? - Chiar când ne-am întors.
Mi-a scris că noul ei soț
nu e doar un cititor vorace, ci a reușit să-i cultive
dragostea pentru natură.
- Surorii tale? - Frapant, știu.
A mers cu el la călărie.
O invidiez.
Nu-ți poți imagina ce fermecător e orașul nostru din India.
A trecut atâta timp de când am călărit acolo!
Aș vrea să-l văd.
De fapt, aș vrea să-l văd curând.
- Înainte să naști. - Acum?
Firește că vreau să mergem cândva, dar călătoria durează luni.
Dacă plecăm acum,
avem timp să ne pregătim să naști acolo.
Știu cât iubești viața noastră aici.
Ai devenit cu adevărat parte din familia noastră.
Dar n-am cum să nu simt că lipsește ceva.
Și mama ta?
Ar lipsi de la nașterea nepotului ei.
Copilul nostru…
va fi mereu un Bridgerton.
Dar aș vrea să știe că e și un Sharma,
să-și cunoască istoria.
Și eu vreau s-o cunosc, ca să putem împărtăși
cu copilul nostru, împreună.
Mama va înțelege.
Și ne vom întoarce.
Te rog, nu mă face să te iubesc mai mult! Nu cred că pot îndura.
- Toate cele bune! - Mulțumesc.
Penelope, te simți bine?
Foarte bine. Deși mă simt puțin copleșită.
Nunțile nu sunt niciodată pentru mire și mireasă,
chiar și când totul merge bine între ei.
Mulțumesc.
Pentru că m-ai lăsat să decid singură.
Am avut de pus la cale o nuntă. N-am avut timp să mă amestec.
Orice ar fi,
știu că vei îndrepta lucrurile.
Partea importantă e că acum ești căsătorită.
- Am putea să… - Eu…
Putem pleca de aici?
Am stat mereu la marginea sălilor de bal.
- Nu mai vreau. - Unde propui să mergem?
Poate…
în mijloc.
Nu mai am răbdare să întâmpin musafiri.
Atunci, am putea dansa.
E un mic-dejun de nuntă.
- Soarele e încă afară. - Știu.
Dar aș vrea să dansez cu soțul meu la lumina zilei.
Dacă am putut dansa într-o biserică…
Prea bine.
Ai vrea să dansăm?
Lord Kilmartin, pesemne glumești.
De ce nu?
Nu mi te imaginam dansator.
Poate că nu sunt.
Dar poate ar trebui să fim mai îndrăzneți în a ne arăta iubirea.
Lady Bridgerton…
Mulțumesc pentru invitație.
Lord Anderson, mă bucur că ai venit.
Împreună cu sora dv.
Da. Toate lucrurile sunt în ordine.
Dar ale dv.?
Cred că sunt gata să pun în ordine și treburile mele.
- E un pas greșit. - Ba nu, dansează bine.
Mă refer la ei.
Familia noastră e fericită și unită.
Nu lua asta de bun!
Majestatea Sa!
- E regina. - Ce caută aici?
Lady Featherington!
Majestatea Ta…
Toți cei care nu sunt din familia Bridgerton pot pleca.
Acum.
Penelope…
Acum ești o Bridgerton.
Cineva din această cameră are ceva de ascuns.
Și nu voi pleca
până când nu-și va spune taina.
Cu cât întârziați mai mult, cu atât nemulțumirea mea va spori.
Pășiți în față!
Mărturisiți!
Eu sunt.
Eu am o taină.
Tu?
Da.
M-am logodit cu Lord Kilmartin.
Interesul vostru pentru viitorul meu m-a copleșit
și n-am îndrăznit să-mi anunț logodna.
Dar îl iubesc pe Lord Kilmartin.
Și mă voi mărita cu el.
Cu binecuvântarea Majestății Tale, firește.
Nu e un mare mister, dră Francesca.
Înclinațiile tale romantice sunt vădite de ceva vreme.
Nu-ți trebuie binecuvântarea mea.
Dar nu această pricină m-a adus aici.
Ci Whistledown.
Știu că e în sala asta.
Anul trecut era s-o prind.
Am fost cât pe ce.
Iar acum, doar când fata Cowper a publicat minciuni despre această familie
s-a grăbit Whistledown să publice.
Negreșit, bănuia ce intenționa dra Cowper să mai scrie.
Asta a scos-o din ascunzătoare. Și de ce?
E limpede. E una dintre voi.
Majestatea Ta…
Vă asigur că, dacă așa ceva se întâmpla în casa mea, aș fi știut
și i-aș fi pus capăt de mult.
Prea bine.
Ține-ți gura încă o noapte!
Îți dezleg eu limba în curând…
Nu știam dacă vă va ajuta să vorbesc.
Mă bucur că ai tăcut.
Dar de acum e limpede ce trebuie să faci.
Trebuie să renunți la Cronică.
Nu-i așa?
- Colin… - Te va găsi până la urmă.
Cât timp ești Whistledown, minciuna asta ne pune pe toți în pericol.
Știi cum e să nu existe niciun loc unde să poți fi tu însuți?
Nu ai cum să știi, fiindcă nu ești femeie.
Poți fi orice alegi să fii, în timp ce femeile sunt silite
să-și ascundă laturile inacceptabile pentru societate.
Eu sunt Whistledown.
Nu voi schimba asta.
Nu pot accepta asta.
Colin, e noaptea nunții.
La noapte, voi dormi pe sofa.
Mă duc să chem trăsura.
Va fi bine.
Va fi.
Domnule Bridgerton…
Benedict…
Mă bucur să te revăd.
Iar eu, pe amândoi.
M-am gândit la oferta ta.
Și?
Ei bine…
TIPOGRAFIA W. SMITH ȘI FIII
Bună seara!
V-ați rătăcit?
Nu. Am venit să-mi iau plata.
Pentru Cronica de săptămâna trecută.
Cea ridicată de la casa Cowper.
Săptămâna trecută n-am tipărit-o.
- Nici în ultimele săptămâni. - Bine.
Am încercat deja la trei tipografii. Câte mai pot fi?
Nu sunteți Whistledown, nu?
Mereu am vrut s-o cunosc.
Fostul meu patron îi tipărea Cronica.
Dar zicea că e roșcată.
Ce altceva ți-a mai spus?
Subtitrarea: Brândușa Popa